CELEX: 32010D0731
Language: hu
Date: 2010-11-30 00:00:00
Title: 2010/731/EU: A Bizottság határozata ( 2010. november 30. ) a hulladékok égetéséről szóló 2000/76/EK európai parlamenti és tanácsi irányelv végrehajtásáról készített jelentésekhez használandó kérdőív meghatározásáról (az értesítés a C(2010) 8279. számú dokumentummal történt)  EGT-vonatkozású szöveg

1.12.2010   
            
            
               HU
            
            
               Az Európai Unió Hivatalos Lapja
            
            
               L 315/38
            
         A BIZOTTSÁG HATÁROZATA
   (2010. november 30.)
   a hulladékok égetéséről szóló 2000/76/EK európai parlamenti és tanácsi irányelv végrehajtásáról készített jelentésekhez használandó kérdőív meghatározásáról
   (az értesítés a C(2010) 8279. számú dokumentummal történt)
   (EGT-vonatkozású szöveg)
   (2010/731/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a hulladékok égetéséről szóló, 2000. december 4-i 2000/76/EK európai parlamenti és tanácsi irányelvre (1) és különösen annak 15. cikkére,
   mivel:
   
               (1)
            
            
               A 2006/329/EK bizottsági határozat (2) már meghatározott egy kiinduló kérdőívet a hulladékok égetéséről szóló 2000/76/EK irányelv végrehajtásáról készített jelentésekhez. Az említett kérdőív a 2006-tól 2008-ig terjedő beszámolási időszakra vonatkozott.
            
         
               (2)
            
            
               A 2000/76/EK irányelv végrehajtása, illetve a kiinduló kérdőív használata során szerzett tapasztalatok alapján a 2009-től 2011-ig terjedő időszakra új kérdőívet kell meghatározni. Az egyértelműség érdekében a 2006/329/EK határozat helyébe új határozatnak kell lépnie.
            
         
               (3)
            
            
               Az e határozatban előírt intézkedések összhangban vannak a környezetre vonatkozó egyes irányelvek végrehajtásáról szóló jelentések egységesítéséről és ésszerűsítéséről szóló, 1991. december 23-i 91/692/EGK tanácsi irányelv (3) 6. cikke alapján létrehozott bizottság véleményével,
            
         ELFOGADTA EZT A HATÁROZATOT:
   1. cikk
   (1)   A tagállamok a 2000/76/EK irányelv végrehajtásáról való beszámoláshoz a mellékletben meghatározott kérdőívet használják fel.
   (2)   A benyújtandó jelentések a 2009. január 1-től2011. december 31-ig tartó időszakra vonatkoznak.
   2. cikk
   A 2006/329/EK határozat hatályát veszti.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2010. november 30-án.
      
         
            a Bizottság részéről
         
         Janez POTOČNIK
         
            a Bizottság tagja
         
      
   
   
      (1)  HL L 332., 2000.12.28., 91. o.
   
      (2)  HL L 121., 2006.5.6., 38. o.
   
      (3)  HL L 377., 1991.12.31., 48. o.
   
      MELLÉKLET
      
         KÉRDŐÍV A HULLADÉKOK ÉGETÉSÉRŐL SZÓLÓ 2000/76/EK EURÓPAI PARLAMENTI ÉS TANÁCSI IRÁNYELV VÉGREHAJTÁSÁRÓL
      
      
         Általános megjegyzések
      
      Ez a 2000/76/EK irányelv szerinti második kérdőív a 2009-től 2011-ig tartó időszakot öleli fel. Az irányelv végrehajtása során nyert tapasztalat, valamint az első kérdőívből szerzett információk alapján ez a kérdőív azt vizsgálja, hogy az irányelv tényleges végrehajtása terén milyen változások és előrelépések történtek a tagállamokban.
      A folytonosság, illetve a korábbi válaszokkal való közvetlen összevethetőség érdekében a kérdőív nem változtatja meg a 2006/329/EK határozatban alkalmazott általános megközelítést. A korábbi kérdőívben foglaltakhoz hasonló kérdések esetén – amennyiben a helyzet változatlan – elegendő a korábbi válaszokra hivatkozni. Az új fejleményeket egy újabb válaszban kell ismertetni.
      Az előző kérdőívhez hasonlóan a Bizottság a ReportNet platformot (vagy adott esetben annak utódját) kívánja felhasználni arra, hogy a tagállamokat a jelen kérdőíven alapuló elektronikus jelentéstételi eszközzel lássa el. A Bizottság ezért – az adminisztratív teher csökkentése, illetve a válaszok elemzésének leegyszerűsítése érdekében – a jelentéstételi kötelezettségek teljesítésekor nyomatékosan kéri ennek a platformnak az alkalmazását.
      1.   A létesítmények és az engedélyek száma
      
                  1.1.
               
               
                  Kérjük, adja meg az alábbi információkat a 2000/76/EK irányelv hatálya alá tartozó üzemek (hulladékégetőkre, illetve hulladék-együttégetőkre lebontott) számára, valamint azok engedélyére és engedélyezett kapacitására vonatkozóan:
                  
                              a)
                           
                           
                              üzemek száma:
                           
                        
                              b)
                           
                           
                              a 4. cikk (1) bekezdése alapján kiadott engedélyek száma:
                           
                        
                              c)
                           
                           
                              a hulladékégetési folyamat során előállított hőt hasznosító üzemek száma:
                           
                        
                              d)
                           
                           
                              a teljes engedélyezett hulladékáteresztő kapacitás (tonna/év) (nem kötelező).
                           
                        
            
                  1.2.
               
               
                  Kérjük, sorolja fel a 2000/76/EK irányelv hatálya alá tartozó összes üzemet, továbbá azon üzemeknél, amelyek kapacitása 2 tonna/óránál nagyobb, közölje az alábbi információkat is:
                  
                              a)
                           
                           
                              hulladékégetőről vagy hulladék-együttégetőről van-e szó, és ha ezen utóbbiról, akkor az milyen típusú (cementégető kemence, égetőmű vagy a 2000/76/EK irányelv II. mellékletének 1. és 2. pontján kívül eső egyéb ipari létesítmény);
                           
                        
                              b)
                           
                           
                              azoknál a települési szilárdhulladék-égető üzemeknél, amelyek a 2008/98/EK európai parlamenti és tanácsi irányelv (1) II. melléklete R1 pontjának megfelelő hasznosítási műveletet folytatnak: a 2008/98/EK irányelv II. melléklete R1 pontjához tartozó lábjegyzetben szereplő képlet alapján kiszámított üzemi energiahatékonyság.
                           
                        
            2.   Kérjük, fejtse ki, hogy a 2000/76/EK irányelv végrehajtása során a 3. cikkben megadott fogalommeghatározásokkal kapcsolatban milyen problémák merültek fel. Adjon pontos tájékoztatást a gondot okozó összes fogalommeghatározásról.
      3.   Engedélyeztek-e mobil üzemet a 2000/76/EK irányelv alapján?
      4.   Kérjük, adja meg, hogy az együttégető üzemek egyes típusaiban (cementégető kemence, égetőmű vagy a 2000/76/EK irányelv II. mellékletének 1. és 2. pontján kívül eső egyéb ipari létesítmény) mely hulladékfajták kerülnek együttégetésre.
      Kérjük, adja meg ezek Európai hulladékkatalógus szerinti kódját is (nem kötelező).
      Kérjük, adja meg, hogy ezen üzemek számára mekkora együttégetési kapacitás engedélyezett (nem kötelező).
      5.   Hány hulladék-együttégető üzemre vonatkoznak a 2000/76/EK irányelv V. mellékletében előírt kibocsátási határértékek (azaz ahol kezeletlen települési hulladék égetését végzik, vagy a hőtermelés több mint 40 %-a veszélyes hulladék elégetéséből származik)?
      6.   Milyen rendelkezéseket hoztak az engedélyezési eljáráson belül:
      
                  a)
               
               
                  A kezelhető veszélyes hulladék kategóriáinak és mennyiségeinek meghatározására?
               
            
                  b)
               
               
                  A kezelendő veszélyes hulladék minimális és maximális tömegárama tekintetében?
               
            
                  c)
               
               
                  Az engedélyezett veszélyes hulladékok fűtőérték-tartománya tekintetében?
               
            
                  d)
               
               
                  A szennyezőanyag-tartalomra – pl. poliklórozott bifenilek (PCB), pentaklór-fenol (PCP), klór, fluor, kén, nehézfémek – vonatkozó korlátozások tekintetében?
               
            7.   Mely hulladékokat tekintik reprezentatív mintavételre „alkalmatlan”-nak?
      8.   A 2000/76/EK irányelv 6. cikkének (1) és (2) bekezdésében meghatározott, a kohógázok tartózkodási idejére és hőmérsékletére vonatkozó előírásokat illetően adtak-e engedélyt ezektől az üzemi feltételektől való eltérésre a 6. cikk (4) bekezdésével összhangban? Ha a válasz „Igen”, kérjük adja meg az alábbi adatokat:
      
                  a)
               
               
                  Hány ilyen engedélyt adtak ki?
               
            
                  b)
               
               
                  Ha vannak erre vonatkozó adatok, kérjük, válasszon ki néhány jellemző esetet és fejtse ki, hogy azoknál mi indokolta az eltérés(ek) engedélyezését. Térjen ki az alábbi információkra is:
                  
                              i.
                           
                           
                              az üzem kapacitásának meghatározása;
                           
                        
                              ii.
                           
                           
                              a 3. cikk (6) bekezdése szerinti „meglévő” üzemről vagy új üzemről van-e szó;
                           
                        
                              iii.
                           
                           
                              az elégetett hulladék típusa;
                           
                        
                              iv.
                           
                           
                              mi biztosítja, hogy nem termelnek több maradékanyagot, mint egy mentesség nélküli üzemben, illetve hogy az említett maradékanyagok szervesszennyezőanyag-tartalma nem magasabb annál, ami egy mentesség nélküli üzemtől elvárt;
                           
                        
                              v.
                           
                           
                              az engedélyben meghatározott üzemi feltételek;
                           
                        
                              vi.
                           
                           
                              a szóban forgó üzem által betartandó kibocsátási határértékek.
                           
                        
            9.   Hulladékégető üzemek esetében milyen rendelkezések vannak hatályban (a 12. cikk (2) bekezdésében előírt jelentésen kívül, ha van ilyen) az üzemek olyan megtervezésének, kialakításának, megépítésének és üzemeltetésének biztosítására, hogy azok ne lépjék túl a 2000/76/EK irányelv V. mellékletében előírt kibocsátási határértékeket?
      10.   Hulladék-együttégető üzemek esetében milyen rendelkezések vannak hatályban (a 12. cikk (2) bekezdésében előírt jelentésen kívül, ha van ilyen) az üzemek olyan megtervezésének, kialakításának, megépítésének és üzemeltetésének biztosítására, hogy azok ne lépjék túl a 2000/76/EK irányelv II. mellékletében előírt kibocsátási határértékeket?
      11.   Hulladék együttégetését végző cementégető kemencék esetében a II. melléklet 1. pontjával összhangban adtak-e mentességeket a NOx-ra, a szilárd anyagra, az SO2-re vagy az összes szerves szénre (TOC) vonatkozó kibocsátási határértékek alól? Ha a válasz „Igen”, kérjük adja meg az alábbi adatokat:
      
                  a)
               
               
                  Hány esetben adtak mentességet?
               
            
                  b)
               
               
                  Ha vannak erre vonatkozó adatok, kérjük, válasszon ki néhány jellemző esetet és fejtse ki, hogy azoknál mi indokolta az eltérés(ek) engedélyezését. Közölje az alábbi információkat is:
                  
                              i.
                           
                           
                              az üzem kapacitása;
                           
                        
                              ii.
                           
                           
                              meglévő üzemről vagy új üzemről van-e szó (figyelembe véve a 2000/76/EK irányelv 20. cikkének (3) bekezdését);
                           
                        
                              iii.
                           
                           
                              az együttégetéssel elégetett hulladék típusa;
                           
                        
                              iv.
                           
                           
                              az üzemek által betartandó kibocsátási határértékek;
                           
                        
                              v.
                           
                           
                              az engedélyben meghatározott egyéb üzemi feltételek.
                           
                        
            12.   A hulladékégető, illetve együttégető művek levegőbe történő kibocsátásait illetően meghatároztak-e a II. vagy az V. mellékletben megadottaktól eltérő kibocsátási határértékeket?? Ha a válasz „Igen”, és vannak erre vonatkozó adatok, akkor kérjük, adja meg, hogy:
      
                  a)
               
               
                  a határértékek milyen üzemekre vonatkoznak, hulladékégetőkre vagy együttégetőkre, és ha ezen utóbbiakra, akkor az üzem milyen típusú;
               
            
                  b)
               
               
                  mely üzemek „új”-ak vagy „meglévő”-k ezek közül;
               
            
                  c)
               
               
                  melyik szennyező anyagokra vonatkoznak és mekkorák a meghatározott határértékek;
               
            
                  d)
               
               
                  miért épp ekkorák a határértékek;
               
            
                  e)
               
               
                  milyen rendszer révén felügyelik ezeknek a szennyező anyagoknak a kibocsátását (folyamatosan vagy időszakosan, és ha ezen utóbbi, akkor milyen gyakorisággal).
               
            13.   Hogyan határozzák meg a 2000/76/EK irányelv IV. mellékletében foglalt szennyező anyagok esetében a füstgáztisztító berendezésből vízi környezetbe kibocsátott szennyvizek kibocsátási határértékeit? Amennyiben ezeknek a szennyező anyagoknak a kibocsátási határértékei a IV. mellékletben megadottaktól eltérnek, azt kérjük, külön jelezze.
      14.   Amennyiben a vízszennyező anyagok vonatkozásában a IV. mellékletben szereplőkön túl további szennyező anyagokra is meghatároztak kibocsátási határértéket, akkor ezek a határértékek:
      
                  a)
               
               
                  milyen üzemekre vonatkoznak (hulladékégetőkre vagy együttégetőkre, „új” vagy „meglévő” üzemekre)?
               
            
                  b)
               
               
                  melyik szennyező anyagra vonatkoznak és mekkorák?
               
            
                  c)
               
               
                  miért épp ekkorák?
               
            15.   Milyen üzemi ellenőrzési paramétereket (pH-érték, hőmérséklet, áramlási sebesség stb.) állapítottak meg a szennyvízkibocsátásra vonatkozóan az engedélyezési eljárás során?
      16.   Milyen rendelkezéseket hoztak a talaj, illetve a felszíni és felszín alatti vizek védelmének biztosítása érdekében a 8. cikk (7) bekezdésével összhangban?
      17.   Milyen kritériumokat alkalmaznak annak biztosítására, hogy a tárolókapacitás megfelelő az ilyen vizek vizsgálatához és szükség esetén a kiengedés előtti kezeléséhez?
      18.   Milyen általános rendelkezéseket hoztak a hulladékégető vagy együttégető művekből származó maradékok mennyisége és ártalmassága lehető legkisebbre csökkentésének érdekében?
      19.   Megegyeznek-e az engedélyben előírt, légszennyező anyagokra és technológiai üzemeltetési paraméterekre vonatkozó mérési követelmények a 11. cikk (2) bekezdésének előírásaival? Amennyiben nem, kérjük, adjon részletes tájékoztatást az alábbiakról:
      
                  a)
               
               
                  a 11. cikk (2) bekezdésétől való eltérés oka, hivatkozva a 11. cikk (4)–(7) bekezdésében foglalt eltérési lehetőségekre;
               
            
                  b)
               
               
                  az érintett szennyező anyag vagy paraméter, valamint az előírt mérési követelmény.
               
            20.   Az engedélyben előírt, vízszennyező anyagokra vonatkozó mérési követelmények megegyeznek-e a 11. cikk (14) és (15) bekezdésének előírásaival? Amennyiben nem, kérjük, adjon részletes tájékoztatást az alábbiakról:
      
                  a)
               
               
                  a 11. cikk (14) és (15) bekezdésétől való eltérés oka;
               
            
                  b)
               
               
                  az érintett szennyező anyag vagy paraméter, valamint a mérési követelmény.
               
            21.   Milyen előírások biztosítják az engedélyezési eljárás során az alábbi, légszennyezéssel kapcsolatos követelmények teljesülését:
      
                  a)
               
               
                  11. cikk (8) bekezdés;
               
            
                  b)
               
               
                  11. cikk (9) bekezdés;
               
            
                  c)
               
               
                  11. cikk (11) bekezdés;
               
            
                  d)
               
               
                  11. cikk (12) bekezdés;
               
            
                  e)
               
               
                  a 11. cikk (10) bekezdésében foglalt megfelelési rendszer.
               
            22.   Milyen előírások biztosítják az engedélyezési eljárás során az alábbi, vízszennyezéssel kapcsolatos követelmények teljesülését:
      
                  a)
               
               
                  11. cikk (9) bekezdés;
               
            
                  b)
               
               
                  a 11. cikk (16) bekezdésében foglalt megfelelési rendszer.
               
            23.   Kérjük, mutasson be egy olyan hivatalos útmutatót, amelyet az érvényesített napi átlagos kibocsátási adatok megadására dolgoztak ki (11. cikk (11) bekezdés)! Ha lehetséges, kérjük, adjon meg internetes hivatkozást is.
      24.   Milyen eljárások léteznek az illetékes hatóság tájékoztatására a kibocsátási határértékek túllépése esetén?
      25.   Milyen intézkedések révén biztosítják a nyilvánosság részvételét az engedélyezési eljárásban (új és/vagy módosított engedélyek)? Kérjük, az alábbi szempontokat mindenképpen részletezze:
      
                  a)
               
               
                  melyik hatóság teszi nyilvánosan közzé az engedélykérelmet;
               
            
                  b)
               
               
                  milyen hosszú idő áll a nyilvánosság rendelkezésére ahhoz, hogy megtegye észrevételeit;
               
            
                  c)
               
               
                  melyik hatóság hozza nyilvánosságra a végső döntést.
               
            26.   Az információ hozzáférhetőségére vonatkozóan az engedélyezési eljárás során:
      
                  a)
               
               
                  A kérelemmel, a döntési folyamattal és az ezt követő engedéllyel kapcsolatban léteznek-e olyan, környezetvédelemhez kapcsolódó információk, amelyek nyilvánosan nem vagy csak részben elérhetőek? Ha a válasz igen, kérjük, adja meg, melyek ezek az információk.
               
            
                  b)
               
               
                  Amennyiben ezek az adatok teljesen vagy részben hozzáférhetőek, kérjük, adja meg, hogy az adatokhoz való hozzáférés ingyenes-e, illetve ha nem, akkor milyen esetekben és mekkora díjat számolnak fel.
               
            27.   Az óránként két tonna vagy annál nagyobb névleges teljesítményű hulladékégető, illetve hulladék-együttégető üzemek esetében milyen rendelkezéseket hoztak annak érdekében, hogy az üzemeltetőtől megköveteljék az üzem működéséről és annak felügyeletéről szóló éves jelentés benyújtását az illetékes hatóságoknak?
      28.   Amennyiben éves jelentés készül:
      
                  a)
               
               
                  az milyen információkat tartalmaz?
               
            
                  b)
               
               
                  a nyilvánosság hogyan férhet hozzá ehhez a jelentéshez?
               
            29.   Miként szerez tudomást a nyilvánosság az óránként két tonnánál kisebb névleges teljesítményű hulladékégető vagy együttégető művekről?
      30.   Milyen rendelkezéseket tesznek egy engedély keretein belül, hogy egy hulladékégető vagy együttégető mű üzemi időtartamát rendellenes üzemelés (pl. a szennyezést csökkentő vagy ellenőrző eszközök leállásai, zavarai, meghibásodásai) esetén szabályozzák?
      31.   Hulladékégetési és együttégetési folyamatok esetén rendellenes üzem során legfeljebb mennyi ideig folytatódhat az üzemelés, mielőtt az üzemet le kell állítani:
      
                  a)
               
               
                  határértéket meghaladó kibocsátás esetén megengedett leghosszabb üzemidő;
               
            
                  b)
               
               
                  határértéket meghaladó kibocsátás melletti üzemidők halmozott összegének maximuma egy évben.
               
            32.   Ha bármilyen megjegyzése van, kérjük, fejtse ki.
      
         (1)  HL L 312., 2008.11.22., 3. o.